Steel+Jacket

=Steel Jacket=

Steel Jacket, eller stålunderstell, er den bærende konstruksjonen for mange oljeplattformer og vindmøller offshore. Dette er et stort rammeverk av stål, som forankres gjennom fire legger på havbunnen. Diameteren på leggene er typisk mellom 3 og 5 meter. Disse understellene benyttes ved havdybder på ned mot 200 meter. Vekt: 1,000-20,000 tonn.

Stålunderstellet består av flere viktige system, som blant annet flood-systemet, som er ballasttanker i de fire leggene. Hver legg har flere separate, vertikale kammer med egne lufte/-pumpe-system, som skal sikre kontrollert nedsenking av understellet. Denne prosessen styres fra et kontrollpanel på toppen, eller ved hjelp av en ROV (//Remotely operated vehicle)//.

I bunnen av hver legg sitter et cluster, som er en samling av 2-4 sleever (hylser). Jernpæler bankes ned i havbunnen (30-50 meter ned), gjennom disse sleevene. Sleevene fylles så med betong etter nedsenkingen via et såkalt grouting-system. Hver sleeve har 2 uavhengige system, for å sikre at minst ett av dem fungerer. Betongen fylles på gjennom slanger fra toppen av plattformen.

Understellet fungerer også som beskyttelse og festeanordning for produksjonsrør som knytter prosessystemene til rørledninger for transport inn til land. I tillegg har produksjonsbrønnene hvert sitt stigerør fra sjøbunnen og opp. Flere rør som J-tubes (for trekking av kabler), vanninntaksrør og avløpsrør er også festet til understellet.

Stålunderstellet bygges liggende på land, og transporteres ut til feltet på en lekter. Ved hjelp av balasttankene og et stort kranskip blir understellet plassert i riktig posisjon på havbunnen. En stor mengde offeranoder i tillegg til maling, beskytter stålunderstellet mot korrosjon.



Pedersen og Nedrum, Plattformens Hjelpesystemer, Vett og Viten AS, 1991, s14-16. Nettsiden: []
 * __Referanser:__**